
 16.4.2021
 BG
 Официален вестник на Европейския съюз
 L 131/41
 РЕГЛАМЕНТ ЗА ИЗПЪЛНЕНИЕ (ЕС) 2021/617 НА КОМИСИЯТА
 от 14 април 2021 година
 за изменение на регламенти за изпълнение (ЕС) 2020/2235 и (ЕС) 2020/2236 по отношение на образците на ветеринарни здравни сертификати и на ветеринарни здравни/официални сертификати за въвеждане в Съюза на определени водни животни и продукти от животински произход
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 853/2004 на Европейския парламент и на Съвета от 29 април 2004 г. относно определяне на специфични хигиенни правила за храните от животински произход (1), и по-специално член 7, параграф 2, буква а) от него,
 като взе предвид Регламент (ЕС) 2016/429 на Европейския парламент и на Съвета от 9 март 2016 г. за заразните болести по животните и за изменение и отмяна на определени актове в областта на здравеопазването на животните (Законодателство за здравеопазването на животните) (2), и по-специално член 213, параграф 2 и член 224, параграф 4 от него,
 като има предвид, че:
 (1)
 С регламенти за изпълнение (ЕС) 2020/2235 (3) и (ЕС) 2020/2236 (4) на Комисията се определят правила за прилагането на Регламент (ЕС) 2016/429 и Регламент (ЕС) 2017/625 на Европейския парламент и на Съвета (5) по отношение на образците на ветеринарни здравни сертификати и на ветеринарни здравни/официални сертификати за въвеждане в Съюза на определени водни животни и продукти от животински произход.
 (2)
 Пратки с живи водни животни, предназначени за консумация от човека, могат да бъдат въвеждани в Съюза само ако те отговарят на правилата, установени в Регламент (ЕО) No 853/2004. Формулировката на текста на някои забележки в образците на ветеринарни здравни/официални сертификати за жива риба, живи ракообразни, живи двучерупчести мекотели, бодлокожи, мантийни, морски коремоноги и продукти от животински произход от тези животни в глави 28 и 31 от приложение III към Регламент за изпълнение (ЕС) 2020/2235 може да се разбере двусмислено по отношение на изискванията във връзка с общественото здраве. Поради това, за да се избегнат недоразумения и да се осигури съгласуваност между изискванията във връзка с общественото здраве и ветеринарно-здравните изисквания във връзка с въвеждането в Съюза на пратки с определени живи водни животни, предназначени за консумация от човека, забележките в образците на ветеринарни здравни/официални сертификати за жива риба, живи ракообразни, живи двучерупчести мекотели, бодлокожи, мантийни, морски коремоноги и продукти от животински произход от посочените животни в глави 28 и 31 от приложение III следва да бъдат съответно изменени.
 (3)
 За да се осигури пълна яснота, в забележките в образците на ветеринарните здравни/официалните сертификати за жива риба, живи ракообразни, живи двучерупчести мекотели, бодлокожи, мантийни, морски коремоноги и продукти от животински произход от тези животни, установени в приложение III към Регламент за изпълнение (ЕС) 2020/2235, следва да бъде изрично посочено, че пратки с живи водни животни, предназначени за консумация от човека, могат да бъдат въвеждани в Съюза само ако те са в съответствие с Регламент (ЕО) No 853/2004.
 (4)
 Освен това, за да се осигури съгласуваност между изискванията във връзка с общественото здраве и ветеринарно-здравните изисквания във